Forskrift for fiske i Storsjøen, Rena og Mistra og deres ifallende bekker og elver, Rendalen og Åmot kommuner, Innlandet

**§ 1. Formål**Forskriftens formål er å skjerme storørretbestanden mot overbeskatning, samtidig som øvrige fiskearter skal kunne utnyttes i størst mulig grad.

**§ 2. Geografisk virkeområde**

Forskriftens geografiske virkeområde omfatter følgende vassdragsstrekninger:

* Søndre Rena elv fra Løpsjødammen til utløp Storsjøen (UTM 626771 6805297)
* Storsjøen
* Nordre Rena elv fra innløp Storsjøen (UTM 616221 6841598) og til utløp Lomnessjøen (616338 6846344)
* Mistra fra samløp med Rena elv (UTM 616275 6842361) og opp til utløp Søre Mistsjøen (UTM 623837 6859884)

Forskriftens virkeområde omfatter også øvrige sideelver/bekker til Storsjøen så langt fisk kan gå opp.

**I. Bestemmelser for fisket i Søndre Rena, Mistra og Nordre Rena opp til utløp Lomnessjoen, samt øvrige sideelver/bekker til Storsjøen**

**§ 3. Redskapsbruk i rennende vann**Det er kun tillatt å fiske med stang, pilkestikke og håndsnøre. Håv kan benyttes som hjelperedskap og til fiske etter sik. Det er tillatt å bruke not til fangst av sik. Ørret fanget ved notfiske eller håvfiske skal straks settes tilbake i vassdraget.

**§ 4. Fisketid i rennende vann**Fiske etter ørret er tillatt i perioden fra og med 1. mai til og med 15. september. Ørret fanget utenfor denne perioden skal straks settes tilbake i vassdraget. Øvrige fiskearter kan fiskes hele året.

**§ 5. Minstemål og maksimalmål i rennende vann**Ørret med mindre lengde enn 25 cm fra snutespiss til ytterste haleflik skal straks settes ut igjen. Fra og med 20. august til og med 15. september skal all ørret med større lengde enn 40 cm straks settes ut igjen.

**II. Bestemmelser for fisket i Storsjøen**

**§ 6. Redskapsbruk i Storsjøen**

Det er kun tillatt å bruke:

* Stang, pilkestikke, eller håndsnøre med sluk, pilk, flue eller agn.
* Ved isfiske kan det brukes inntil 4 pilker/fluer/kroker pr. fisker.
* Dregging med inntil 4 sluker pr. båt.
* Bunnsatt line (line og kroker i synkende materialer som settes slik at hele linen ligger på bunnen). Bunnsatt støkrok betraktes som bunnsatt line og omfattes ikke av begrensingen.
* Flueoter med enkelt- eller dobbeltkrokede våtfluer med maksimum krokstørrelse 8.
* Slukoter med inntil 4 sluker.
* Teine uten ledegarn.
* Storruse (ruse med ledegarn) kan benyttes til fangst av alle arter med unntak av ørret.
* Kastenot som landdras.
* Gjedde kan skytes med hagle. Det er ikke tillatt med blyhagl.
* Bunnsatte garn og flytegarn.

**§ 7. Fisketid i Storsjøen**Fiske med bunngarn er kun tillatt i tidsrommet fra og med 1. juni til og med 31. desember.   
Fiske med flytegarn er kun tillatt i tidsrommet fra og med 1. september til og med 31. oktober. Nord for en linje fra Sputneset (UTM 617166 6840454) og til merket punkt på vestsiden sør for Åsheim (UTM 616211 6840454) er dregging er kun tillatt fra og med 15. november til og med 15. september. I resten av Storsjøen er dregging tillatt hele året.

**§ 8. Bestemmelser for garnfiske og annen faststående redskap i Storsjøen**Bunngarn kan ha en dybde på inntil 2 m. Største tillatte maskevidde er 39 mm.

Flytegarn kan ha en dybde på inntil 6 meter. Største tillatte maskevidde er 39 mm.

Fiske med storruse er tillatt for fangst av alle fiskearter med unntak av ørret. Storruse skal etterses minst hver 3. dag. Ørret fanget i storruse skal umiddelbart slippes ut ved ettersyn av rusa.

Alt fiske med bunden redskap er til enhver tid forbudt i Storsjøen nord for en linje fra Sputneset (UTM 617166 6840454) og til merket punkt på vestsiden sør for Åsheim (UTM 616211 6840454).

Alt fiske med bunden redskap i innsjøer er forbudt nærmere inn-/utløpsos enn 100 m.

**§ 9. Merking**Faststående redskap skal merkes med bøye i begge (alle) ender og ha eiers navn, adresse og telefon-nummer. Bøyene skal være minimum 25 cm i diameter og være av godt synlig farge.

**§ 10. Minstemål i Storsjøen**I Storsjøen skal ørret mindre enn 50 cm fra snutespiss til ytterste haleflik straks settes ut igjen.

**III Generelle bestemmelser**

**§ 11. Dispensasjon**Fylkeskommunen og Fylkesmannen kan gi dispensasjon fra bestemmelsene i denne forskrift.

**§ 12. Kontroll og straffeansvar**Alle fiskere plikter å la fiskeoppsynet kontrollere at utøvelsen av fisket skjer forskriftsmessig (jf. § 42 i lov om laksefisk og innlandsfisk m.v.). Brudd på disse forskriftene er straffbart (jf. § 49 i lov om laksefisk og innlandsfisk m.v.).

**§ 13. Ikrafttreden**Denne forskriften trer i kraft DATO. Samtidig oppheves forskrift for fiske i Storsjøen og dens ifallende bekker og elver, Rendalen og Åmot kommuner, Hedmark av 1. mars 2012 nr. 137